Mahindra Suid-Afrika het pas die nuwe weergawe van sy vlagskip, die XUV 500, bekendgestel en ‘n nuwe topmodel by die reeks gevoeg.
Die agterkant bevat die grootste veranderinge; daar is splinternuwe horisontale agterligte wat in twee verdeel is en die vertikale agterligte van voorheen vervang. Dit het die ontwerpers in staat gestel om die agterklap te hervorm; dit sluit ‘n groter nommerplaatomhulsel met chroomdetail, ‘n geïntegreerde tru-kamera in sommige modelle in, asook nuwe weerkaaatsers wat die diagonale lyne van die agterligte volg.